Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu toisti Israelin kannan, -
että ydinohjelman puitesopimus, josta kansainväliset tahot neuvottelevat, -
jättää Iranille kyvyn kehittää ydinase alle vuodessa.
Irakin shiiataistelijat osoittivat tukea Jemenin shiiakapinallisille -
ja vaativat Israelin tuhoa.
Saudi-Arabia jatkaa iskuja Jemenissä, kunnes tavoitteet saavutetaan.
Parlamenttijäsenet kokoontuivat eilen -
Israelin 20. parlamentin eli knessetin virkaanastujaisiin.
Presidentti Rivlin otettiin vastaan seremoniassa Knessetin aukiolla,-
jossa hän tarkasti kunniakaartin.
Sitten 120 juuri valittua lainsäätäjää antoivat virkavalansa.
Mukana oli pääministeri Netanjahu, joka johti Likud-puolueensa -
selvään voittoon 17.3. pidetyissä vaaleissa.
Myöhemmässä seremoniassa parlamentin Chagall-salissa -
vaalien alla arabien vastaisista puheista kritisoitu Netanjahu -
lupasi edustaa kaikkia Israelin kansalaisia ja parantaa maan haavat.
Aion muodostaa hallituksen, -
joka toimii kaikkien Israelin kansalaisten hyväksi poikkeuksitta.
Ensimmäinen tehtävämme on parantaa haavat.
Pääministeri Netanjahu sai viikko sitten presidentiltä mandaatin, -
joka antoi hänelle 42 päivää eli huhtikuun loppuun aikaa -
muodostaa uusi hallitus. Hän käy nyt hallitusneuvotteluja.
Hän on jo tavannut äärioikeisto- ja uskonnollisia puolueita.
Jotkut analyytikot eivät sulje pois yhteishallitusta, -
jossa Sionistinen liitto olisi mukana.
Se auttaisi Netanjahua lieventämään jännitteitä kansainväliseen yhteisöön -
ja etenkin USA:han, jonka suhteet ajautuivat aallonpohjaan, -
kun Netanjahu kertoi vastustavansa palestiinalaisvaltion muodostamista -
ja kun hän on vastustanut voimalla Iranin kanssa muotoiltavaa sopimusta.
Pääministeri Netanjahu käytti puheaikaansa parlamentissa -
toistaakseen kantansa, että Iranin ydinohjelman puitesopimus, -
josta kansainväliset tahot neuvottelevat, -
jättää Iranille kyvyn kehittää ydinase alle vuodessa.
Turvallisuutemme ja tulevaisuutemme suurin uhka on ollut ja on yhä Iran, -
joka yrittää hankkia ydinaseen.
Lausannessa muotoiltava sopimus näyttää valmistavan Iranille tietä -
tuohon päämäärään ja jättää Iranille maanalaisia laitoksia, -
Arakin ydinreaktorin ja kehittyneitä sentrifugeja.
Pari kuuta sitten meille sanottiin, -
että ne eivät ole tarpeellisia, -
jos ydinohjelma on rauhanomainen.
Aika, jossa Iran kykenee hankkimaan ydinmateriaalia pommeihin -
ei ole vuosia, kuten alussa väitettiin.
Arviomme mukaan se aika pienenee alle vuoteen, ehkä vielä vähempään.
Iranin ja Venäjän ulkoministerit olivat aamulla optimistisia, -
että alustava ydinohjelmasopimus saavutetaan päivän päätteeksi.
Muut läntiset neuvottelijat suhtautuivat asiaan varauksella, -
kun Iran ja P5+1-maat jatkoivat neuvotteluja yhdellä päivällä.
Ylempi Iranin neuvottelija sanoi Iranin tahtovan jatkaa neuvotteluja -
P5+1-maiden kanssa eilen umpeutuneen aikarajan yli -
alustavasta poliittisesta sopimuksesta, -
jota käytetään kattavan sopimuksen pohjana.
Sitten meillä on sopimus, kun kaikki asiat on ratkaistu.
Ratkaisemattomia asioita on yhä olemassa.
Keskitymme löytämään parhaat ratkaisut, -
joista sovitaan yhdessä.
Pyrkimykset jatkuvat, kunnes ratkaisut on löydetty.
Meillä ei ole mitään keinotekoista aikarajaa kello 18, 19 tai 21.
Meille "koko päivä" saattaa päättyä huomenaamuna.
Emme säästele voimavaroja löytää parhaat ratkaisut, -
joista sovitaan yhdessä.
Ranskalaisviranomaisen mukaan ulko- ministeri Fabius jättää neuvottelut -
ja palaa neuvotteluihin Ranskasta, sitten kun se on hyödyllistä.
On epäselvää, merkitseekö Fabiuksen lähtö suurta ongelmaa neuvotteluissa.
Kiinan ulkoministeri kertoi, että pääkohdissa edistyttiin merkittävästi.
Hän linjasi nelikohtaisen suunnitelman, -
jonka hän uskoi ratkaisevan erimielisyydet.
Osapuolia kehotetaan vahvistamaan poliittista johtoaan, -
tulemaan puolitiehen, jakamaan prosessin vaiheisiin -
ja harkitsemaan kaikenkattavia suunnitelmia.
Iranin tukemien Kata'ib Hezbollah ja Asaib Ahl al-Haq -ryhmien -
sekä Badrin organisaation shiiamilitantit -
marssivat Bagdadissa ja Basrassa ja tuomitsivat saudien johtaman iskun -
Jemenin huthikapinallisia ja heidän liittolaisiaan vastaan.
Nämä taistelevat Jemenin sunnijoukkoja vastaan -
syrjäyttääkseen lännen tukeman presidentin.
Noin tuhat taistelijaa marssi Bagdadissa -
ja militantit huusivat USA:n-, Israelin- ja Saudi-Arabian-vastaisia lauseita -
marssiessaan kaduilla univormuissaan.
Israel on jumalan vihollinen! Ei ole muuta jumalaa kuin Allah!
Huthit, kaikki vapauden puolesta taistelevat ovat kanssanne.
Irakin kansa on kanssanne. Te olette varmasti voitokkaat.
Kuolema Amerikalle! Kuolema Israelille!
Kuolema saudien kuningasperheelle!
Tuomitsemme sionistien, Israelin, Amerikan ja saudien hyökkäyksen, -
jota laiton liittouma johtaa arabimaa Jemeniä vastaan.
Saudi-Arabia on johtanut arabimaiden liittoumaa viime torstaista asti -
ilmaiskuissa hutheja vastaan.
Huthit nousivat voimakkaimmaksi joukoksi köyhässä Jemenissä -
kaapattuaan Jemenin pääkaupungin syyskuussa.
Saudien mukaan he pyrkivät palauttamaan valtaan -
presidentti Abdrabuh Mansur Hadin, joka pakeni Jemenistä viime viikolla.
Huthit ovat liitossa Iranin kanssa, ja heitä tukevat armeijan yksiköt, -
jotka ovat uskollisia Ali Abdullah Salehille, jonka valta päättyi -
Arabikevään mielenosoitusten jälkeen. Konflikti on tuonut sisällissodan -
ennestään kaaoksen partaalla olevaan maahan.
Ulkovallat ja Israel pitävät huthien hyökkäystä -
Iranin yrityksenä saada valta-asema alueella.
Saudi-Arabia ilmoitti lähettävänsä maajoukkoja Jemeniin -
vain jos sellainen operaatio on tarpeen.
Ilmoitusta edeltäneenä päivänä raja-alueella taisteltiin kiivaasti.
Saudien ulkoministeri vakuutti puheessa maan neuvostolle -
maan sitoumusta hyökkäykseen hutheja ja näiden liittolaisia vastaan.
Jemenin turvallisuus on oleellinen osa -
Persianlahden, Lähi-idän ja arabimaailman turvallisuutta.
Emme etsi sotaa, -
mutta jos meidät siihen työntää, olemme valmiit siihen.
Sotilasoperaatio puolustaa laillisuutta Jemenissä, -
kunnes se saavuttaa tavoitteensa Allahin avulla.
Iran on tuominnut saudien iskut shiialiittolaisiaan vastaan Jemenissä.
YK, USA ja muut länsimaat ilmaisivat tukensa saudien operaatiolle.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen